Komission asetus (EY) N:o 1289/2000, annettu 19 päivänä kesäkuuta 2000, markkinointivuoden 2000 osalta arvioidun tulonmenetyksen sekä uuhta ja naaraspuolista vuohta kohden maksettavan palkkion arvioidun tason määrittämisestä sekä tämän palkkion ensimmäisen ennakkomaksun ja tietyillä yhteisön epäsuotuisilla alueilla lampaan ja vuohen kasvatukselle maksettavan erityisen tuen ennakkomaksun vahvistamisesta



Virallinen lehti nro L 145 , 20/06/2000 s. 0021 - 0022



Komission asetus (EY) N:o 1289/2000, annettu 19 päivänä kesäkuuta 2000, markkinointivuoden 2000 osalta arvioidun tulonmenetyksen sekä uuhta ja naaraspuolista vuohta kohden maksettavan palkkion arvioidun tason määrittämisestä sekä tämän palkkion ensimmäisen ennakkomaksun ja tietyillä yhteisön epäsuotuisilla alueilla lampaan ja vuohen kasvatukselle maksettavan erityisen tuen ennakkomaksun vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 3 päivänä marraskuuta 1998 annetun neuvoston asetuksen (EY) N:o 2467/98(1) ja erityisesti sen 5 artiklan 6 kohdan, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(2), sellaisena kuin se on viimeksi muutettuna asetuksella (EY) N:o 1257/1999(3), ja erityisesti sen 13 artiklan, sekä katsoo seuraavaa: (1) Asetuksen (EY) N:o 2467/98 5 artiklan 1 ja 5 kohdassa säädetään palkkion myöntämisestä lampaanlihan ja tietyillä alueilla vuohenlihan tuottajille mahdollisen tulonmenetyksen korvaamiseksi. Nämä alueet määritellään asetuksen (EY) N:o 2467/98 liitteessä I sekä vuoristoalueista, joille myönnetään vuohenlihan tuottajapalkkiota 21 päivänä joulukuuta 1999 annetun komission asetuksen (EY) N:o 2738/1999(4) 1 artiklassa. (2) Asetuksen (EY) N:o 2467/98 5 artiklan 6 kohdan mukaisesti ja jotta ennakkomaksu voidaan maksaa lampaanlihan ja vuohenlihan tuottajille, ennakoitavissa oleva tulonmenetys olisi arvioitava ennakoitavien markkinahintojen kehitysnäkymien perusteella. (3) Asetuksen (EY) N:o 2467/98 5 artiklan 2 kohdan mukaisesti painavien karitsojen tuottajille uuhta kohden maksettavan palkkion määrä saadaan kertomalla kyseisen artiklan 1 kohdan toisessa alakohdassa tarkoitettu tulonmenetys kertoimella, joka kuvaa keskimääräistä vuosittaista karitsanlihan 100 teurastuspainokiloa kohden ilmaistavaa tuotantoa näitä painavia karitsoja tuottavaa uuhta kohden. Yhteisön täydellisten tilastotietojen puuttuessa vuoden 2000 kerrointa ei ole vielä vahvistettu. Ennen tämän kertoimen vahvistamista olisi käytettävä väliaikaista kerrointa. Mainitun asetuksen 5 artiklan 3 kohdassa vahvistetaan myös kevyiden karitsojen tuottajille uuhta kohden ja vuohien tuottajille naaraspuolista vuohta kohden maksettavan palkkion suuruudeksi 80 prosenttia painavien karitsojen tuottajille maksettavasta palkkiosta. (4) Asetuksen (EY) N:o 2467/98 13 artiklan mukaisesti palkkion määrää on vähennettävä määrällä, joka on kyseisen artiklan 2 kohdassa säädetyn kertoimen vaikutus perushintaan. Tämä kerroin vahvistetaan 13 artiklan 4 kohdassa seitsemäksi prosentiksi. (5) Asetuksen (EY) N:o 2467/98 5 artiklan 6 kohdan mukaisesti puolivuosittain maksettava ennakkomaksu vahvistetaan 30 prosentiksi oletetusta palkkiosta. Komission asetuksen (ETY) N:o 2700/93(5), sellaisena kuin se on viimeksi muutettuna asetuksella (EY) N:o 1410/1999(6), 4 artiklan 3 kohdan mukaisesti ennakkomaksu maksetaan ainoastaan, jos sen suuruus on vähintään 1 euroa. (6) Neuvosto otti käyttöön asetuksella (ETY) N:o 1323/90(7), sellaisena kuin se on viimeksi muutettuna asetuksella (EY) N:o 193/98(8), lampaiden ja vuohien kasvatukselle maksettavan erityisen tuen tietyillä yhteisön epäsuotuisilla alueilla. Kyseisessä asetuksessa säädetään, että tuki on myönnettävä samoin edellytyksin kuin lampaanlihan ja vuohenlihan tuottajille maksettava palkkio. Ottaen huomioon nykyisen markkinatilanteen epävarmuus tietyissä jäsenvaltioissa, jäsenvaltioille olisi markkinointivuoden 2000 osalta annettava lupa maksaa viipymättä 90 prosenttia tuen määrästä. (7) Asetuksessa (ETY) N:o 1601/92 säädetään Kanariansaarten maataloustuotantoa koskevien erityistoimenpiteiden soveltamisesta. Kyseisiin erityistoimenpiteisiin kuuluu lisäpalkkion myöntäminen kevyiden karitsojen ja naaraspuolisten vuohien tuottajille asetuksen (EY) N:o 2467/98 5 artiklassa tarkoitetun palkkion myöntämisedellytyksiä vastaavin edellytyksin. Näiden edellytysten mukaisesti Espanja saa maksaa ennakolta mainittua lisäpalkkiota. (8) Tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Arvioidaan, että perushinnan, vähennettynä asetuksen (EY) N:o 2467/98 13 artiklan 2 kohdassa vahvistetun kertoimen vaikutuksella, ja vuoden 2000 ennakoitavan markkinahinnan välinen ero on 113,785 euroa 100 kilogrammaa kohden. 2 artikla 1. Uuhta kohden maksettavan palkkion arvioitu suuruus on seuraava: - painavien karitsojen tuottajat: 17,853 euroa, - kevyiden karitsojen tuottajat: 14,282 euroa. 2. Asetuksen (EY) N:o 2467/98 5 artiklan 6 kohdan mukaisesti ensimmäinen ennakkomaksu, jonka jäsenvaltiot voivat maksaa tuottajille, on seuraava: - painavien karitsojen tuottajat: 5,356 euroa uuhta kohden, - kevyiden karitsojen tuottajat: 4,285 euroa uuhta kohden. 3 artikla 1. Asetuksen (EY) N:o 2467/98 liitteessä I ja asetuksen (EY) N:o 2738/1999 1 artiklassa määritellyillä alueilla naaraspuolista vuohta kohden maksettavan palkkion arvioitu määrä on 14,282 euroa. 2. Asetuksen (EY) N:o 2467/98 5 artiklan 6 kohdan mukaisesti ensimmäinen ennakkomaksu, jonka jäsenvaltiot voivat maksaa 1 kohdassa määritellyillä alueilla sijaitseville vuohenlihan tuottajille on 4,285 euroa naaraspuolista vuohta kohden. 4 artikla Erityisen tuen ennakkomaksu, jonka jäsenvaltiot voivat maksaa lampaanlihan ja vuohenlihan tuottajille epäsuotuisilla alueilla asetuksen (EY) N:o 1257/1999 merkityksessä asetuksen (ETY) N:o 1323/90 1 artiklan 1 kohdan mukaisesti, on seuraava: - 5,977 euroa uuhta kohden mainitun asetuksen 5 artiklan 2 ja 4 kohdassa tarkoitettujen tuottajien osalta, - 5,379 euroa uuhta kohden mainitun asetuksen 5 artiklan 3 kohdassa tarkoitettujen tuottajien osalta, - 5,379 euroa naaraspuolista vuohta kohden mainitun asetuksen 5 artiklan 5 kohdassa tarkoitettujen tuottajien osalta. 5 artikla Asetuksen (ETY) N:o 1601/92 13 artiklan 3 kohdan mukaisesti Kanariansaarten kevyiden karitsojen ja naaraspuolisten vuohien tuottajille markkinointivuonna 2000 maksettavan lisäpalkkion ensimmäinen ennakko neuvoston asetuksen (ETY) N:o 3493/90(9) 1 artiklan 1 kohdassa säädetyin rajoituksin on seuraava: - 1,669 euroa uuhta kohden mainitun asetuksen 5 artiklan 3 kohdassa tarkoitettujen tuottajien osalta, - 1,669 euroa naaraspuolista vuohta kohden mainitun asetuksen 5 artiklan 5 kohdassa tarkoitettujen tuottajien osalta. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä kesäkuuta 2000. Komission puolesta Franz Fischler Komission jäsen (1) EYVL L 312, 20.11.1998, s. 1. (2) EYVL L 173, 27.6.1992, s. 13. (3) EYVL L 160, 26.6.1999, s. 80. (4) EYVL L 328, 22.12.1999, s. 59. (5) EYVL L 245, 1.10.1993, s. 99. (6) EYVL L 164, 30.6.1999, s. 53. (7) EYVL L 132, 23.5.1990, s. 17. (8) EYVL L 20, 27.1.1998, s. 18. (9) EYVL L 337, 4.12.1990, s. 7.